כן. זה נשמע קצת מוזר. אבל תחשבו על זה. למה לא להתקין אורות בלמים גם מקדימה? נהגים שמתכוונים לבצע פניות או להיכנס לצמתים, יכולים לדעת באופן מיידי אם המכונית שבאה מימין אכן בדרך להאטה, או שהנהג דוהר בלי הבחנה.
הולכי רגל, יכולים לדעת מיד אם לחצות את הכביש בבטחה, אם הנהג הבחין בהם, או להיזהר ולהישאר על חוף מבטחים.
כן. גם זה נשמע קצת מוזר (אחרי הכל, ספרא וסייפא מקדם בעיקר דברים מוזרים…) אבל תחשבו גם על זה. אם המכונית שבאה מימין נוסעת במהירות של רק 30 קמ"ש, יש לך סיכוי לצלוח את הצומת. האם לפנות, או לא? האם המכוניות שבאות ממול הבחינו בך? כל זה נעשה גלוי.